**ข่าวประชาสัมพันธ์**

**โรงแรมในเครือไมเนอร์ โฮเทลส์ คว้า 46 รางวัล**

**จาก Condé Nast Traveler Readers’ Choice Awards ประจำปี 2025**

**รางวัลอันโดดเด่นที่โรงแรมในเครือตั้งแต่นิวยอร์กถึงไนโรบีได้รับ สะท้อนถึงอิทธิพลของกลุ่มที่เติบโตอย่างต่อเนื่องในแวดวงการท่องเที่ยวหรูและประสบการณ์ระดับโลก**

กรุงเทพฯ, 15 ตุลาคม 2568: ไมเนอร์ โฮเทลส์ (Minor Hotels) บริษัทผู้ดำเนินธุรกิจการบริการในฐานะเจ้าของและผู้บริหารโรงแรมระดับโลก คว้า 46 รางวัล จากเวที Condé Nast Traveler Readers’ Choice Awards ของสหรัฐอเมริกาและสหราชอาณาจักร ประจำปี ค.ศ 2025 ซึ่งนับเป็นผลงานที่โดดเด่นที่สุดของกลุ่มไมเนอร์ โฮเทลส์ จนถึงปัจจุบันบนเวทีนี้ ซึ่งแสดงให้เห็นถึงการเติบโตอย่างต่อเนื่องและชื่อเสียงระดับนานาชาติที่แข็งแกร่งยิ่งขึ้น ผลรางวัลที่ได้รับในครั้งนี้สะท้อนถึงผลงานที่โดดเด่นที่สุดของเครือฯ และเน้นย้ำถึงภาพลักษณ์ในตลาดต่างประเทศที่เติบโตขึ้นอย่างรวดเร็ว

รางวัลนี้ถือเป็นรางวัลอันทรงเกียรติที่ได้รับการยอมรับมากที่สุดในวงการอุตสาหกรรมการท่องเที่ยว โดยตัดสินจากผลโหวตของผู้อ่านนิตยสาร Condé Nast Traveler ทั้งฉบับสหรัฐอเมริกาและสหราชอาณาจักร ซึ่งในปีนี้ โรงแรมเครือไมเนอร์ โฮเทลส์ ได้รับรางวัลจากนิตยสารฉบับสหรัฐอเมริกาจำนวน 25 แห่ง และฉบับสหราชอาณาจักรอีกจำนวน 21 แห่ง ตอกย้ำภาพลักษณ์ที่แข็งแกร่งและอิทธิพลที่ขยายตัวอย่างต่อเนื่องของกลุ่มโรงแรมในตลาดการท่องเที่ยวระดับโลก

**อนันตรา โฮเทลส์ แอนด์ รีสอร์ทส์** (Anantara Hotels & Resorts) ซึ่งเป็นแบรนด์โรงแรมระดับลักชูรีเรือธงของกลุ่มไมเนอร์ โฮเทลส์ คว้ารางวัลรวม 33 รางวัล ครอบคลุมภูมิภาคยุโรป เอเชีย ตะวันออกกลาง และแอฟริกา และยังเป็นครั้งแรกที่โรงแรม**เอฟซีซี อังกอร์ บาย อวานี** (FCC Angkor by Avani) ภายใต้แบรนด์ **อวานี โฮเทลส์ แอนด์ รีสอร์ทส์** (Avani Hotels & Resorts) และ **เอ็นเอช คอลเลคชั่น นิวยอร์ก เมดิสัน อเวนิว** (NH Collection New York Madison Avenue) ภายใต้แบรนด์ **เอ็นเอช คอลเลคชั่น** (NH Collection) ได้รับรางวัล ในขณะที่แบรนด์ **เอเลวาน่า คอลเลคชั่น** (Elewana Collection) ก็สร้างความประทับใจด้วยการคว้าถึง 9 รางวัล จากที่พักบูติกซาฟารีและรีสอร์ทริมชายฝั่งในทวีปแอฟริกา

สำหรับโรงแรมในฝั่งยุโรป นิตยสารฉบับสหรัฐอเมริกาได้จัดอันดับให้ **อนันตรา พาเลส์ ฮันเซิน เวียนนา** (Anantara Palais Hansen Vienna Hotel) โรงแรมสไตล์นีโอคลาสสิกบนถนนวงแหวน (Ringstrasse) ของเวียนนา คว้าอันดับ 3 ในภูมิภาคกลางและใต้ของยุโรป ขณะที่ฉบับสหราชอาณาจักรจัดอันดับให้ โรงแรม **อนันตรา พลาซา นีซ** (Anantara Plaza Nice Hotel) ได้รับรางวัลอันดับที่ 3 ของภูมิภาคตอนใต้ของฝรั่งเศสและโมนาโก ทางฝั่งเอเชีย ผู้อ่านนิตยสารฉบับสหราชอาณาจักรได้โหวตให้ **อนันตรา สามเหลี่ยมทองคำ แคมป์ช้าง แอนด์ รีสอร์ท** (Anantara Golden Triangle Elephant Camp & Resort) รีสอร์ทหรูซึ่งมีชื่อเสียงด้านโครงการอนุรักษ์ช้าง และ **อนันตรา เชียงใหม่ รีสอร์ท** (Anantara Chiang Mai Resort) เป็นหนึ่งในรีสอร์ทยอดเยี่ยมของเมืองไทย พร้อมกับ **อนันตรา กวีเญิน วิลล่าส์** (Anantara Quy Nhon Villas)ในเวียดนามตอนกลาง ติดอันดับหนึ่งในรีสอร์ทที่ดีที่สุดในเอเชีย

ในส่วนของแอฟริกา ผู้อ่านนิตยสารฉบับสหรัฐอเมริกาได้จัดอันดับให้ **เอเลวาน่า เอลซ่า คอปปี เมรู** (Elewana Elsa’s Kopje Meru)ซึ่งตั้งอยู่ท่ามกลางเนินเขาสวยงามของอุทยานแห่งชาติเมรู (Meru National Park) ประเทศเคนยา เป็นที่พักอันดับ 3 ของแอฟริกากลางและแอฟริกาตะวันออก ขณะที่โรงแรมหลายแห่งในตะวันออกกลาง อาทิ **อนันตรา เดอะ ปาล์ม ดูไบ รีสอร์ท** (Anantara The Palm Dubai Resort) และ **คัสร์ อัล ซาราป เดสเสิร์ท รีสอร์ท บาย อนันตรา** (Qasr Al Sarab Desert Resort by Anantara) ถูกจัดให้อยู่ในกลุ่มโรงแรมที่ดีที่สุดของภูมิภาค สะท้อนถึงความแข็งแกร่งและความโดดเด่นของแบรนด์ในตลาดสำคัญนี้

มร. ดิลิป ราชากาเรีย (Dillip Rajakarier) ประธานเจ้าหน้าที่บริหารกลุ่ม ไมเนอร์ อินเตอร์เนชั่นแนล บริษัทแม่ของไมเนอร์ โฮเทลส์ กล่าวว่า “ขณะที่ ไมเนอร์ โฮเทลส์ ยังคงขยายธุรกิจในระดับโลกอย่างต่อเนื่อง การได้รับการยกย่องจากผู้อ่านนิตยสาร Condé Nast Traveler ในครั้งนี้ สะท้อนถึงความแข็งแกร่งของแบรนด์เราในระดับโลก สิ่งที่ทำให้รางวัลเหล่านี้มีความหมายเป็นอย่างยิ่งคือคะแนนโหวตโดยตรงจากนักเดินทาง ซึ่งเป็นเครื่องยืนยันถึงความทุ่มเทของทีมพนักงานและประสบการณ์อันโดดเด่นที่ทำให้โรงแรมของเราแตกต่าง”

ดูรายชื่อโรงแรมผู้ชนะทั้งหมดในแต่ละหมวดหมู่ได้ [ที่นี่](https://d21buns5ku92am.cloudfront.net/69806/documents/58224-1759245370-Minor%20Hotels%20Conde%20Nast%20RCA%20Results%20Full%20List-b4f90f.docx)

-จบ-

**ข้อมูลสำหรับบรรณาธิการ**

**เกี่ยวกับ ไมเนอร์ โฮเทลส์ (Minor Hotels)**

ไมเนอร์ โฮเทลส์ เป็นบริษัทผู้ดำเนินธุรกิจการบริการระดับโลก โดยปัจจุบันมีโรงแรม รีสอร์ท และที่พักอาศัย จำนวนมากกว่า 640\* แห่งใน 59 ประเทศ ในฐานะเจ้าของ โรงแรม ผู้ดำเนินการ และนักลงทุน ไมเนอร์ โฮเทลส์ตอบสนองความต้องการและความปรารถนาของนักเดินทางทั่วโลกผ่าน 8 แบรนด์โรงแรม ได้แก่ อนันตรา อวานี เอเลวาน่า คอลเลคชั่น เอ็นเอช เอ็นเอช คอลเลคชั่น นาว โอ๊คส์ และทิโวลี รวมถึงคอลเลคชั่นต่างๆ ของธุรกิจที่เกี่ยวข้อง ไมเนอร์ โฮเทลส์ โดยมีแผนเร่งขยายเป้าหมายการเติบโตในระดับโลกอย่างรวดเร็ว โดยตั้งเป้าเพิ่มโรงแรมมากกว่า 280 แห่งภายในสิ้นปี 2570

นอกจากนี้ ไมเนอร์ โฮเทลส์ เป็นสมาชิกของ [Global Hotel Alliance (GHA)](https://www.globalhotelalliance.com/) และพร้อมมอบสิทธิประโยชน์แก่สมาชิกผ่านโปรแกรมสะสมคะแนน [Minor DISCOVERY](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) ซึ่งเป็นส่วนหนึ่งของ GHA DISCOVERY

ดูรายละเอียดเพิ่มเติมได้ที่ [minorhotels.com](https://www.minorhotels.com/en?_gl=1*1u56rp1*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2ODk2OSRqNjAkbDAkaDEwMzQ4MjAwMzI.) และติดตาม Minor Hotels ได้ทาง [Facebook](https://www.facebook.com/minorhotels/), [Instagram](https://www.instagram.com/minorhotels/), [LinkedIn](https://www.linkedin.com/company/minor-hotel-group/posts/?feedView=all), [TikTok](https://www.tiktok.com/@minorhotels) และ [YouTube](https://www.youtube.com/@MinorHotels)

***\*หมายเหตุ:*** *จำนวนโรงแรมดังกล่าวรวมทั้งโรงแรมที่เปิดให้บริการแล้ว และโครงการที่อยู่ระหว่างการพัฒนา ซึ่งได้มาจากการเป็นเจ้าของ ร่วมทุน สัญญาเช่า และสัญญาบริหาร*

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

โทร. 02 365 7677 อีเมล [jularak\_ch@minor.com](mailto:jularak_ch@minor.com)